Naš biskupijski Caritas i ove godine poziva stanovnike naše biskupije da se uključe u projekt “Prijatelji s mora”. Poziva da u vrijeme ljetnih mjeseci otvore svoja srca i domove te omoguće boravak na moru obiteljima slabijeg imovinskog stanja s područja Sisačke biskupije i Đakovačko-osječke nadbiskupije. Time će obitelji, a osobito djeca, biti obogaćeni za radosna iskustva – uspomene koje će pamtiti cijeli život.
Osim ponude smještaja, oni koji su u mogućnosti mogu ponuditi i određenu prigodnu uslugu ili ljetovanje ovih obitelji pomoći novčanim prilogom za troškove puta i sl.